Spidse gafler gennemborede personbil.

En gummiged kolliderede fredag eftermiddag med en personbil på Loftbrovej i Nørresundby og trafikken var i længere tid spærret i begge retninger. Det fortæller vagtchef Åge Pedersen ved Nordjyllands Politi. - Meldingen lyder på at gaflerne på gummigedens skovl er røget skråt gennem fronten på bilen, så føreren har fået alvorlige kvæstelser på sine ben, siger vagtchef ved Nordjyllands Politi Åge Pedersen. - Han sad fastklemt længe, men hans skader er ikke livstruende. Ulykken skete klokken 16.19 og igen klokken 16.43 skete der en ulykke på vejen. - Der er en personbil der kører op bag i en forankørende, fordi man ikke er opmærksom, siger vagtchefen.